text: Mangler frivillige: Kan lukke svømmeklub 
  30 juni 2014 kl. 14.38
  Varde Svømmeklub mangler frivillige. Situationen er så alvorlig, at klubben har indkaldt til ekstraordinær generalforsamling i aften med trussel om at lukke klubben. TV SYD følger mødet.
  Svømmeklubben gør opmærksom på, at det ikke er bestyrelsen, der savner frivillig arbejdskraft. Det er instruktører og holdledere ? og også sponsorer.
  Bestyrelsen har lagt op til, at klubben må lukke efter næste måned:
  - Grundet manglende engagement fra medlemmer og forældre, manglende instruktører, manglende frivillige samt manglende sponsorer, ser bestyrelsen sig desværre nødsaget til at tage denne nedslående beslutning, hedder det i indkaldelsen til den ekstraordinære generalforsamling i Varde Fritidscenter.
  Før aftenens krisemøde har klubben fået enkelte henvendelser fra frivillige. Men der mangler stadig folk.
  - Vi arbejder hen imod at opgaverne bliver opdelt, så det drejer sig om sy til 15 timer pr. sæson, skriver bestyrelsen på klubbens hjemmeside.
  Anna Jørgensen fra Dansk Svømme Union vil komme med et kort indlæg om at være frivillig på forskellige måder.
  Danmark har 15.000 idrætsforeninger ? og antallet af frivillige er næsten en halv million.
  TV SYD er ved Varde Fritidscenter og rapporterer fra generalforsamlingen.
  